- ያዪቆባ ኪታ
- <
- 2
- >

2
ሂዬሳ ካꬋናው ቤሴና
1 ታናዳን ፆሳ ካሊያዋንቶ፥ ሂንቴ ኑ ቦንቾ ጎዳ ዬሱሲ ኪሪስቶሳ ኣማኒ ዴዒዴ፥ ዴሙዋ ፄሊዴ፥ ኣሳ ቦንቾፒቴ። 2 ኣዪሲ ጎፔ፥ ዎርቃ ሚጊዱዋ ዎꬂዴ፥ ሎዖ ማዩዋ ማዬዳ ኢቲ ኣሳይ ሂንቴ ሺቁዋ ዮፔ፥ ቃሲ ጩርቃ ማዩዋ ማዬዳ ሂዬሳ ኣሲካ ዮፔ፥ 3 ሎዖ ማዩዋ ማዬዳ ቢታኒያ ሂንቴ ኣꬂ ቦንቺዴ ኣ፥ «ኔኒ ሃዋን ኡባፔ ሎዒያ ኦይዲያን ኡታ» ጊዴ ቃሲ ሂዬሳ ቢታኒያ፥ «ኔኒ ሂኒና ኤቃሻ፤ ዎይ ሃዋን ታ ጌዲያ ማታን ሳዓን ኡታ» ጎፔ፥ 4 ያቲና ሂንቴ ሂንቴ ጊዶን ሻኮቴꬃ ሜꬊያዋንታኔ ኢታ ቆፋና ዴዒያ ዳናቱዋ ጊዲኪቴዬ?
5 ታናዳን ፆሳ ካሊያዋንቶ፥ ሲሲቴ፤ ፆሳይ ሃ ሳዓን ዴዒያ ሂዬሳ ኣሳይ ኣማኑዋን ዱሬታናዉኔ ባሬና ሲቂያዋንቶ ኢማና ጌዳ ሳሉዋ ካዉቴꬃ ላታናው ዶሪቤኔዬ? 6 ሺን ሂንቴ ሂዬሳቱዋ ቶቼዲታ። ዱሬቱ ሂንቴና ቱጋዪያዋንታ ጊዲኪኖዬ? ኡንቱንቱ ሂንቴና ዳናን ሞቲያዋንታ ጊዲኪኖዬ? 7 ሂንቴው ኢሜቴዳ ሎዖ ሱንꬃ ቦሪያዋንቱ ኡንቱንታ ጊዲኪኖዬ?
8 ሺን ፆሳ ማፃፋን፥ «ኔ ሾሩዋ ኔ ሁጲያዳን ሲቃ» ጌቴቲዴ ፃፌቴዳ ካቲያ ሂጊያ * ካቲያ ሂጊያ፡ ኡባፔ ኣꬉዋን ጎዒያ ሂጊያ፤ ሃዋ ቢሌꬃይ፥ ካቲያፔ ኢሜቴዳዋ ጉሳ። ካቲ ኦኔ ጎፔ ፆሳፔ ኢሜቴዳ ሂጊያ። ሂንቴ ፖሎፔ፥ ሎዖባ ኦꬂታ። ዎግ 19፡18 9 ሺን ሂንቴ ኣሳ ዴሙዋ ፄሊዴ ቦንቾፔ፥ ናጋራ ኦꬂታ፤ ቃሲ ሂጊ ሂንቴ ቦላ፥ ሂጊያ ሜንꬄዳዋንቱዳን ፒርዳና። 10 ኣዪሲ ጎፔ፥ ኦኒኔ ሂጊያ ኡባ ናጊዴ፥ ኢቲኖ ሜንꬂያዋ ጊዶፔ፥ ሄ ኡራይ ሂጊያ ኡባ ሜንꬄ። 11 ኣዪሲ ጎፔ፥ «ዎሹሞፓ» ጌዳዌ ቃሲ «ዎꬎፓ» ጌዳ፤ ሺን ኔኒ ዎሹማና ꬋዮፔካ፥ ዎꬌዳዋ ጊዶፔ፥ ሂጊያ ሜንꬃዳ። ኬስ 20፡13፣ 14፤ ዛር 5፡17፣ 18 12 ኣሳ ኣይሌቴꬃፔ ኬሲያ ሂጊያን፥ ፒርዳ ኣካና ኣሳቱዋዳን ሃሳዪቴኔ ኡንቱንቱዋዳን ኦꬂቴ። 13 ኣዪሲ ጎፔ፥ ኣሳ ማሪቤና ኡራ ፆሳይ ማሬናን ፒርዳና፤ ማሮቴꬃይ ፒርዳ ፆኔ።
ኣማኑዋኔ ኦሱዋ
14 ታናዳን ፆሳ ካሊያዋንቶ፥ ኢቲ ኡራይ ባሬው ኣማኑ ዴዔ ጎፔ፥ ቃሲ ኣ ኣማኑዋ ኣ ኦሱ ኤሪሳና ꬋዮፔ፥ ኣ ኣይ ጎዓኔ? ኣ ኣማኑ ኣ ኣሻናው ዳንዳዪ? 15 ኢቲ ኢሻይ፥ ዎይ ኢቲ ሚቻታ ካሎቶፔ፥ ቃሲ ኡንቱንቶ ኡባ ጋላሲ ሚያባይ ꬋዮፔ፥ 16 ሂንቴፔ ኢቲ ኡራይ ኡንቱንታ፥ «ሳሮ ቢቴ። ታማ ሆዒቴ። ካሊዴ ሚቴ» ጊዴ፥ ኡንቱንቶ ኮሺያዋ ኢማና ꬋዮፔ፥ ኡንቱንታ ኣይ ጎዓኔ? 17 ሄዋ ዲራው፥ ኣማኑ ኦሱ ባይናን ባሬካ ዴዖፔ ሃይቄዳዋ።
18 ሺን ኢቲ ኡራይ፥ «ኔው ኣማኑ ዴዔ፤ ቃሲ ታው ኦሱ ዴዔ። ኔኒ ኔ ኣማኑዋ ኔ ኦሱዋፔ ሻካዴ ታና ቤሳ፤ ታኒካ ታ ኣማኑዋ ታ ኦሱዋን ኔና ቤሳና» ጋና። 19 ኔኒ ኢቲ ፆሳይ ዴዒያዋ ኣማናሳ፤ ሄዌ ሎዓ። ፃላሄቱካ ቃሲ ኣማኒኖ፤ ያሻን ኮኮሪኖ። 20 ኔኒ ኤያይ! ኣማኑ ኦሱዋፔ ሻኬቲዴ ጎዔናዋ † ጎዔናዋ፡ ሃዋ ጉሳይ ሃይቄዳዋ ጉሳ። ኤራናው ኮያይ? 21 ኑ ኣቡ ኣብራሃሞ ባሬ ናዓ ዪሳቃ ያርሺያ ሳዓ ቦላ ዎꬄዳ ዎዴ፥ ባሬ ኦሱዋን ፂሊቤኔ? ዶም 22፡1-14 22 ኣ ኣማኑኔ ኣ ኦሱ ኢቲፔ ኦꬄዳዋኔ ኣ ኣማኑ ኣ ኦሱዋን ፖሌቴዳዋ ቤዒኪ? 23 ፆሳ ማፃፋይ «ኣብራሃሞ ፆሳ ኣማኔዳ። ፆሳይካ ሄዋ ኣው ፂሎቴꬃን ፓይዴዳ» ጌዳዌ ፖሌቴዳ፤ ቃሲ ፆሳ ዳቦ ጌቴቲዴ ኢ ፄሴቴዳ። ዶም 15፡6፤ 2ኦድ 20፡7፤ ኢሳ 41፡8 24 ኣሳይ ኣማኖ ፃላላና ጊዴናን፥ ኦሱዋን ፂሊያዋ ሂንቴ ቤዒታ።
25 ሄዋዳንካ ቃሲ ጫራታ ራዓባ ኪቴቶዋንታ ሞካዴ ሃራ ኦጊያና ኡንቱንታ ሞዪዜዳ ዎዴ፥ ባሬ ኦሱዋን ፂላቤይኬ? ኢያ 2፡1-21
26 ኣዪሲ ጎፔ፥ ሼምፑ ሻኬቴዳ ቦላይ ሃዪቄዳዋ ጊዲያዋዳን፥ ሄዋዳንካ ቃሲ ኦሱ ሻኬቴዳ ኣማኑ ሃይቄዳዋ።

- ያዪቆባ ኪታ
- <
- 2
- >

*2:8 ካቲያ ሂጊያ፡ ኡባፔ ኣꬉዋን ጎዒያ ሂጊያ፤ ሃዋ ቢሌꬃይ፥ ካቲያፔ ኢሜቴዳዋ ጉሳ። ካቲ ኦኔ ጎፔ ፆሳፔ ኢሜቴዳ ሂጊያ።

2:8 ዎግ 19፡18

2:11 ኬስ 20፡13፣ 14፤ ዛር 5፡17፣ 18

†2:20 ጎዔናዋ፡ ሃዋ ጉሳይ ሃይቄዳዋ ጉሳ።

2:21 ዶም 22፡1-14

2:23 ዶም 15፡6፤ 2ኦድ 20፡7፤ ኢሳ 41፡8

2:25 ኢያ 2፡1-21

© 2011 WBT