- ዬሱሲ ኪቴዳዋንቱ ኦሱዋ
- <
- 12
- >

12
ዎሳ ጎሌን ዎልቃማ ኢታ ዬዴሳይ ዶሜዳ
1 ካቲያ ሄሮዲሴ * ሄሮዲሳ፡ ሃዋ ጉሳይ ሄሮዲሴ ኣግሪጳ ኮይሩዋ ጊዲዴ፥ ፓሌስቲኔ ጊያ ጋዲያ ኡባ ሞዲያዋ። ሄዌኔካ ዎጋ ሄሮዲሴ ሄዜꬃ ዬሌታ። ሄ ዎዴ ዎሳ ጎሌ ኣሳፔ ኣማሬዳዋንታ ዋዪሱዋ ዶሜዳ። 2 ዮሃኒሳ ኢሻ ያዪቆባ ማሻን ዎꬊሴዳ። 3 ሄዌ ኣዪሁዳቱዋ ናሼቼዳዋ ቤዒዴ፥ ጉጂ ጴፂሮሳካ ኦይቄዳ፤ ሄዌ ማጋጌ ኡኪꬃ ባላ ቦንቺያ ጋላሳቱዋና። 4 ጴፂሮሳ ኦይቂዴ ቃቼዳ። ፓሲጋ ባላ ቦንቺያ ጋላሳቱዋፔ ጉዪያን፥ ጋዴ ኣሳ ሲንꬃ ኣꬃናው ቆፒዴ፥ ኦይዱ ኦይዱ ዎታዳራቱ ኣ ናጋናዳን፥ ታማኔ ኡሱፑን ዎታዳራቱዋሲ ኣꬂዴ ኢሜዳ። ኬስ 12፡1-27 5 ሄዋ ዲራው፥ ጴፂሮሲ ቃሾ ጎሊያን ናጌቴ፤ ሺን ዎሳ ጎሌ ኣሳይ ኣው ሚኒሲዴ ፆሳ ዎሴ።
ኪታንቻይ ጴፂሮሳ ቃሾ ጎሌፔ ኬሴዳ
6 ሄሮዲሴ ጴፂሮሳ ኣሳ ሲንꬃ ኣꬃናው ቆፓናፔ ካሴ ቃማ፥ ጴፂሮሲ ላዑ ሳንꬃላታን ቃሼቲዴ፥ ላዑ ዎታዳራቱዋፔ ጊዱዋን ጌሚዒሼዳ፤ ናጊያዋንቱካ ቃሾ ጎሌ ፔንጊያን ኤቂዴ ናጊኖ። 7 ኣኬኬናን ዴዒሺን፥ ጎዳ ኪታንቻይ ሄዋን ኤቂ ኣጌዳ፤ ቃሾ ጎሌንካ ፖዑ ፖዒ ኣጌዳ። ኪታንቻይ ጴፂሮሳ ሚዪያ ዴቺ ቤጎꬂዴ ኣ፥ «ኤሌ ዴንዳ» ያጌዳ፤ ሄ ማንዒያንካ ሳንꬃላታይ ኣ ኩሺያፔ ዎꬊ ኣጌዳ። 8 ኪታንቻይ ኣ፥ «ኔ ሱሪያ ዳንጫ፤ ኔ ጫማካ ዎꬃ» ያጊና፥ ጴፂሮሲ ሄዋዳን ኦꬄዳ፤ ኪታንቻይ፥ «ኔ ማዩዋ ማያዴ ታና ካላ» ያጌዳ።
9 ጴፂሮሲ ቃሾ ጎሊያፔ ኬሲዴ፥ ኪታንቻ ካሌዳ፤ ኣው ሳፃ ቤዒያዋ ማላቴዳፔ ኣቲን፥ ኪታንቻይ ኦꬂያባይ ቱማ ጊዴዳዋ ኤሪቤና። 10 ኪታንቻይኔ ጴፂሮሲ ኮይሮ ዎታዳራፔኔ ላዔንꬆ ዎታዳራፔ ኣꬊዴ፥ ካታማ ኣፊያ ቢራታ ፔንጊያኮ ጋኬዲኖ፤ ፔንጊካ ኡንቱንቶ ባሬካ ዶዬቲ ኣጌዳ፤ ኡንቱንቱ ኬሲዴ ኢቲ ኦጊያና ቢሺን፥ ኪታንቻይ ኤሌካ ጴፂሮሳፔ ሻኬቲ ኣጌዳ።
11 ጴፂሮሲ ባሬና ጋኬዳባ ኣኬኪዴ፥ «ታና ጎዳይ ባሬ ኪታንቻ ኪቲዴ፥ ሄሮዲሳ ኩሺያፔኔ ኣዪሁዳ ኣሳይ ናጊ ኡቴዳ ኡባባፔ ኣሼዳዋ ሃዒ ቱሙ ኤራዲ» ያጌዳ።
12 ኢ ሄዋ ኣኬኬዳ ዎዴ፥ ጮራ ኣሳይ ኢቲፔ ሺቂዴ ፆሳ ዎሲያሳ፥ ማርቆሳ ጊያ ዮሃኒሳ ዳዪ ማይራሚ ሶይ 13 ቢዴ ፔንጊያን ፄሲና፥ ኢቲ ሮዶ ጊያ ኣሺካራታ ዶያናው ያዱ። 14 ሮዳ ጴፂሮሳ ቃላ ጊዴዳዋ ኤሬዳ ዎዴ፥ ባሬና ናሼቺና፥ ፔንጊያ ዶዬናን ጉዬ ዎፃዴ፥ ጴፂሮሲ ካሬን ኤቄዳዋ ኣሳሲ ኦዳዱ።
15 ኣሳይ ኢዞ፥ «ሃኔ፥ ኔኒ ጎያ» ያጌዳ። ሮዳ ጴፂሮሳ ጊዴዳዋ ጌሻዴ ኦዳዱ። ኡንቱንቱ፥ «ሄዌ ኣ ኪታንቻ» † ኣ ኪታንቻ፡ ኣ ናጊያ ኪታንቻ ጊዴናን ኣጌና ጉሳ። ያጌዲኖ።
16 ሺን ጴፂሮሲ ካሬን ፄሲዴ ኣጌናን ኢፂና፥ ኣሳይ ካሪያ ዶዪ፥ ኣ ቤዒዴ ማላሌቴዲኖ። 17 ሺን ኡንቱንቱ ጮዑ ጋና ማላ፥ ጴፂሮሲ ባሬ ኩሺያን ፆርሲዴ፥ ጎዳይ ቃሾ ጎሊያፔ ኣ ዎቲ ኬሴዴንቶ፥ ኡንቱንቶ ቆንጪሲ ኦዲዴ፥ «ሃዋ ያዪቆባሲኔ ‡ ያዪቆባ፡ ጎዳ ኢሻ። ኢሻቱዋሲ § ኢሻቱዋሲ፡ ኣማኒያ ሃራቱዋሲ። ኦዲቴ» ጊዴ፥ ኬሲ ሃራሳ ቤዳ።
ሄሮዲሳ ሃይቁዋ
18 ሳዓይ ዎንቴዳ ዎዴ፥ ጴፂሮሲ ሃቃ ቢዲጌዴንቶ ጊና ዎታዳራቱዋ ጊዶን ዳሮ ዋላሳይ ኬሴዳ። 19 ሄሮዲሴ ጴፂሮሳ ኮዪሺን፥ ኢ ꬋዬዳ ዎዴ፥ ናጊያዋንታ ቆሪዴ፥ ኡንቱንታ ዎꬋና ማላ ኣዛዜዳ፤ ሄዋፔ ጉዪያን፥ ዪሁዳፔ ቂሳሪያ ዎꬊዴ፥ ሄዋን ኣማሬዳ ዎዲያ ኡቴዳ።
20 ሄሮዲሴ ፂሮሳ ኣሳሲኔ ሲዶና ኣሳሲ ሎይꬂ ሃንቄቴዳ፤ ኡንቱንቱ ጋዴ ኣሳይ ካꬃ ሄሮዲሳ ጋዴ ኣሳፔ ዴሚያ ዲራው፥ ኡንቱንቱ ኢቲፔ ጊዲዴ፥ ኣ ጎሊያ ካፑዋ ቢላስፆሳ ባሬንቱ ባጋ ኦꬂዴ፥ ሲጌታና ማላ ዎሳናው ሄሮዲሳኮ ቤዲኖ።
21 ሄሮዲሴ ሱንꬄቴዳ ጋላሲ፥ ባሬ ካዉቴꬃ ማዩዋ ማዪዴ፥ ካዉቴꬃ ኦይዲያን ኡቲዴ፥ ኣሳሲ ሃሳዬዳ። 22 ኣሳይ፥ «ሃዌ ፆሳ ቃላ፤ ኣሳ ቃላ ጊዴና» ያጊዴ ኮሻ ꬎቂሲዴ ሃሳዬዳ። 23 ሄሮዲሴ ፆሳ ቦንቺቤና ዲራው፥ ሄ ማንዒያንካ ጎዳ ኪታንቻይ ኣ ዴቺና፥ ጉፁኒያን ሜቴቲዴ፥ ሃይቂ ኣጌዳ።
24 ሺን ፆሳ ቃላይ ዲጬኔ ዳር ዳር ቤ።
25 ባርናባሲኔ ሳዖሊ ባሬንቱ ኦሱዋ ፖሊዴ፥ ማርቆሳ ጊያ ዮሃኒሳ ባሬንቱና ኣኪዴ፥ ዬሩሳላሜፔ ሲሜዲኖ።

- ዬሱሲ ኪቴዳዋንቱ ኦሱዋ
- <
- 12
- >

*12:1 ሄሮዲሳ፡ ሃዋ ጉሳይ ሄሮዲሴ ኣግሪጳ ኮይሩዋ ጊዲዴ፥ ፓሌስቲኔ ጊያ ጋዲያ ኡባ ሞዲያዋ። ሄዌኔካ ዎጋ ሄሮዲሴ ሄዜꬃ ዬሌታ።

12:4 ኬስ 12፡1-27

†12:15 ኣ ኪታንቻ፡ ኣ ናጊያ ኪታንቻ ጊዴናን ኣጌና ጉሳ።

‡12:17 ያዪቆባ፡ ጎዳ ኢሻ።

§12:17 ኢሻቱዋሲ፡ ኣማኒያ ሃራቱዋሲ።

© 2011 WBT